ดิฉันได้รับการเจาะเลือดที่สถาบันวิจัยจุฬาภรณ์ แล้วทางได้ให้ดิฉันไปเจาะรอบที่สอง รอนานมาก จนเย็นจึงได้บอกว่าผลเลือดของดิฉันพบเชื้อ HIV ซึ่งดิฉันตกใจและทำอะไรไม่ถูก จับใจความได้แต่เพียงว่าขอเจาะรอบที่สาม แต่ยังไม่ได้เจาะเพราะมืดแล้ว แล้วนัดตรวจอีกที สิ้นเดือนนี้สาเหตุที่ตรวจเลือดเพราะดิฉันต้องผ่าตัดมดลูก จึงต้องตรวจเลือด ทำไมต้องตรวจสองรอบคะ รอบแรกไม่พบหรืออย่างไร แล้วทำไมรอบที่สองถึงพบ แล้วรอบที่สามผลจะมีโอกาสเปลี่ยนแปลงไหมคะและในเมื่อพบแล้วทำไมต้องตรวจรอบที่สามด้วยคะ หรือว่าทางคุณเองก็ยังไม่มั่นใจ ดิฉันเคยเป็นโลหิตจางจะมีผลต่อการแสดงผลมั้ยคะ และเชื้อไวรัสตับอักเสบพวกนี้ จะมีผลต่อการตรวจไหมคะ ตอนนี้ทำอะไรไม่ถูกแล้วค่ะ
สวัสดีค่ะ การตรวจหาว่ามีการติดเชื้อไวรัส hiv หรือไม่นั้น สามารถตรวจได้หลายวิธี มีทั้งการตรวจเชื้อโดยตรง ตรวจทั้งเชื้อและภูมิไปพร้อมๆกัน หรือตรวจภูมิคุ้มกันอย่างเดียวซึ่งในกรณีที่ให้ผลบวกนั้น อาจจะมีการยืนยันด้วยวิธีอื่นๆร่วมด้วย หรืออาจยืนยันด้วยวิธีเดิมอีกครั้ง เพื่อให้แน่ใจว่าไม่มีความผิดพลาดทางเทคนิคการมีภาวะโลหิตจากหรือการติดไวรัสตับอักเสบนั้น ไม่ได้ส่งผลต่อการตรวจหาเชื้อไวรัส hiv โดยตรงค่ะ คือไม่ได้มีผลอะไรต่อกันแนะนำกลับไปติดตามอาการและตรวจเลือดตามที่แพทย์นัด ตั้งสติ และพูดคุยกับคนใกล้ชิดเมื่อพร้อม ควรแจ้งให้ผู้ที่เรามีเพศสัมพันธ์ด้วยไปตรวจหา hiv เช่นกัน